CELEX: 32017D1014
Language: sk
Date: 2017-06-15 00:00:00
Title: Vykonávacie rozhodnutie Komisie (EÚ) 2017/1014 z 15. júna 2017 o uverejnení odkazov na európske normy EN 13869:2016 o požiadavkách na bezpečnosť pre deti, ktoré musia spĺňať zapaľovače, a EN 13209-2:2015 o nosidlách na deti v Úradnom vestníku Európskej únie v súlade so smernicou Európskeho parlamentu a Rady 2001/95/ES (Text s významom pre EHP )

16.6.2017   
            
            
               SK
            
            
               Úradný vestník Európskej únie
            
            
               L 153/36
            
         VYKONÁVACIE ROZHODNUTIE KOMISIE (EÚ) 2017/1014
   z 15. júna 2017
   o uverejnení odkazov na európske normy EN 13869:2016 o požiadavkách na bezpečnosť pre deti, ktoré musia spĺňať zapaľovače, a EN 13209-2:2015 o nosidlách na deti v Úradnom vestníku Európskej únie v súlade so smernicou Európskeho parlamentu a Rady 2001/95/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 2 prvý pododsek,
   keďže:
   
               (1)
            
            
               V článku 3 ods. 1 smernice 2001/95/ES sa od výrobcov požaduje, aby uvádzali na trh len bezpečné výrobky.
            
         
               (2)
            
            
               Podľa článku 3 ods. 2 druhého pododseku smernice 2001/95/ES sa výrobok považuje za bezpečný, pokiaľ ide o riziká a kategórie rizík, na ktoré sa vzťahujú príslušné vnútroštátne normy, ak je v súlade s nezáväznými vnútroštátnymi normami transponujúcimi európske normy, na ktoré Komisia v súlade s článkom 4 uvedenej smernice uverejnila odkazy v Úradnom vestníku Európskej únie.
            
         
               (3)
            
            
               Podľa článku 4 ods. 1 smernice 2001/95/ES európske normy vypracúvajú európske normalizačné organizácie poverené Komisiou.
            
         
               (4)
            
            
               V súlade s článkom 4 ods. 2 smernice 2001/95/ES Komisia uverejňuje odkazy na takéto normy.
            
         
               (5)
            
            
               Komisia prijala 23. apríla 2008 rozhodnutie 2008/357/ES (2) a 7. júna 2008 udelila mandát M/427 Európskemu výboru pre normalizáciu (CEN) týkajúci sa požiadaviek na zabezpečenie zapaľovačov proti použitiu deťmi.
            
         
               (6)
            
            
               V reakcii na mandát M/427 CEN prijal normu EN 13869:2016 „Zapaľovače. Zapaľovače s detskou poistkou. Požiadavky na bezpečnosť a skúšobné metódy“. Norma EN 13869:2016 spĺňa mandát M/427 a je v súlade s požiadavkou všeobecnej bezpečnosti stanovenou v smernici 2001/95/ES. Preto by sa na ňu mal uverejniť odkaz v Úradnom vestníku Európskej únie.
               
            
         
               (7)
            
            
               Komisia udelila 16. decembra 1997 Európskemu výboru pre normalizáciu a Európskemu výboru pre normalizáciu v elektrotechnike (Cenelec) mandát M/264 v oblasti bezpečnosti výrobkov určených na starostlivosť o deti.
            
         
               (8)
            
            
               V reakcii na mandát M/264 prijal CEN normu EN 13209-2:2015 „Výrobky pre deti a na starostlivosť o deti. Nosidlá na deti. Požiadavky na bezpečnosť a skúšobné metódy. Časť 2: Nevystužené nosidlá“. Norma EN 13209-2:2015 spĺňa mandát M/264 a je v súlade s požiadavkou všeobecnej bezpečnosti stanovenou v smernici 2001/95/ES. Preto by sa na ňu mal uverejniť odkaz v Úradnom vestníku Európskej únie.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom výboru zriadeného smernicou 2001/95/ES,
            
         PRIJALA TOTO ROZHODNUTIE:
   Článok 1
   Odkazy na tieto normy sa uverejnia v časti C Úradného vestníka Európskej únie:
   
               a)
            
            
               EN 13869:2016 „Zapaľovače. Zapaľovače s detskou poistkou. Požiadavky na bezpečnosť a skúšobné metódy“;
            
         
               b)
            
            
               EN 13209-2:2015 „Výrobky pre deti a na starostlivosť o deti. Nosidlá na deti. Požiadavky na bezpečnosť a skúšobné metódy. Časť 2: Nevystužené nosidlá“.
            
         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 15. júna 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 11, 15.1.2002, s. 4.
   
      (2)  Rozhodnutie Komisie 2008/357/ES z 23. apríla 2008 o osobitných požiadavkách na bezpečnosť detí, ktoré musia podľa európskych noriem spĺňať zapaľovače v súlade so smernicou Európskeho parlamentu a Rady 2001/95/ES (Ú. v. EÚ L 120, 7.5.2008, s. 11).